Document ID: /roh_data/filtered/fineweb-2-filterrobots_roh.jsonl.gz/60035

Las 32 vischnancas ston pajar en tut 170-milli francs multas al chantun. Quests daners survegnan lura las vischnancas che mettan a disposiziun dapli plazs che quai ch'ellas stuessan.
En pli han 19 da 49 vischnancas ch’avessan stuì dar albiert a requirents d’asil betg accumplì lur duair l’emprima mesadad da quest onn. Ellas vegnan a stuair far quint cun ulteriurs chastis.
Sco quai ch'il chantun Lucerna scriva vul la regenza vinavant duvrar la clav da repartiziun da 12 requirents d'asil sin 1'000 abitants. Quella clav vegn duvrada dapi il cumenzament da quest onn.
RR novitads 12:00